ચોર-પોલીસ જેવી થ્રિલિંગ ચેઝની વચ્ચે અચાનક સની લીઓની પ્રગટ થાય છે અને ‘પિન્ક લિપ્સ’ જેવું ભંગાર આઇટમ-સૉન્ગ ગાવા માંડે છે. રિવેન્જની દાસ્તાન માંડ ત્યાંથી આગળ વધે છે ત્યાં જ બીજું એક લવ-સૉન્ગ આવી જાય છે. ઇન શૉર્ટ, ઇન્ટરવલ પહેલાંની દિલધડક સીક્વન્સિસ અને શૃંગારરસનાં દૃશ્યો જોઈને ઉત્તેજિત થયેલી પબ્લિક ધીમે-ધીમે શાંત પડતી જાય છે અને આખરે ખાસ કશી ઉત્તેજના બતાવ્યા વિના ફિલ્મ હળવેકથી પૂરી થઈ જાય છે.